Magistralinis kelias A18 (Lietuva)
A18 – Lietuvos magistralinis kelias, Šiaulių miesto aplinkkelis. Kelio ilgis – 17,10 km. Šiame kelyje „juodųjų dėmių“ nėra. Kelias prasideda į pietus nuo Šiaulių, dviejų lygių sankryžoje, su  A12  Ryga–Šiauliai–Tauragė–Kaliningradas . Eina Šiaulių rajono savivaldybės teritorija. Žiedu aplenkia Šiaulių miestą. Susikerta su magistrale  A11  Šiauliai–Palanga  ir įsilieja atgal į  A12  Ryga–Šiauliai–Tauragė–Kaliningradas , į šiaurę nuo Šiaulių. Planuojama trasą pratęsti iki  A9  Panevėžys–Šiauliai  kelio (į rytus nuo miesto), šitaip suformuojant šiaurinį miesto aplinkkelį. Ši atkarpa bus pirmoji Lietuvoje, kai dviejų juostų kelias bus su atskirtu vietiniu ir tranzitiniu srautu. Susisiekimas bus tik per skirtingų lygių sankryžas, kurios planuojamos, kur kelias susitiks su krašto ir magistraliniais keliais.